Elengedték az olaszországi felvonóbaleset gyanúsítottjait
Kiengedték az őrizetből az olaszországi felvonóbaleset gyanúsítottjait – közölte az RTL Híradó.
A tragédiával összefüggésben három embert vettek őrizetbe, miután kiderült, hogy a vészféket szándékosan kiiktatták. A hétvégén azonban mindegyiküket elengedték, bár a szolgáltatási igazgatót – aki korábban beismerte, hogy ő kapcsoltatta ki a vészféket – továbbra is házi őrizetben tartják, mivel másképp megpróbálhatná befolyásolni a vizsgálatot 

A két másik gyanúsított bűnösségére vonatkozóan azonban egyelőre semmilyen bizonyíték nincs, ezért szabadlábon védekezhetnek majd.

Közülük az üzemeltetőcég vezetője korábban arról beszélt, hogy a baleset napján a saját gyermekeit is utaztatta a felvonón, amit nem tett volna meg, ha tudja, hogy veszélyes. Az ügyészség ugyanakkor továbbra is úgy véli, hogy mindhárom ember tudhatott a felvonó állapotáról, ezért fenntartják a nem szándékos emberölés és a gondatlanság vádját velük szemben. 

A tragédiának egy túlélője van, egy ötéves gyermek, akit még mindig kórházban ápolnak.

Hétfőn a balesettel kapcsolatban egy részletes vizsgálatot kezdtek, amely nagymértékben befolyásolhatja majd az ügy további lefolyását. 

Ebben a cikkben a téma érzékenysége miatt nem tartjuk etikusnak reklámok elhelyezését.
Részletes tájékoztatást az Indamedia Csoport márkabiztonsági nyilatkozatában talál.

Indamedia Csoport
felvonó olaszország felvonóbaleset Külföld baleset